stanford-oval/wikipedia huggingface dataset:
Papijärv
Vesistösuhteita

Järvi kuuluu Kullavere jõen valuma-alueeseen, sillä se on sen pääsivuhaaran Kääpa jõen sivujoen Uhmardu jõen läpivirtausjärvi. Järveen tulee vettä Uhmardu jõen lisäksi myös Kaiu järvestä kapeaa kanavaa myöten. Lisäksi järven eteläpäähän tulee etelästä päin suoraksi kaivettu Ristmurru kraav. Järven valuma-alueen laajuus on 216 neliökilometriä. Järvi on Järvekaelin salmen kautta  yhteydessä Jõemõisa järveen, josta jatkaa molempien järvien yhteinen laskujoki Kääpa jõgi matkaansa kohti Kullavere jõgea. Kääpa yhtyy Kullavereen 14 kilometrin päässä koillisessa. Joen loppuosa on vain 6,1 kilometrin mittainen osuus, jota kutsutaan Omedu jõgieksi. Se laskee Peipsijärven pohjoisosan luoteisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
↑  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aiheesta muualla

Erik, Ain: Uus Kaiu–Sõõru matkarada kutsub matkajaid, Eesti Mets
Kääpa (EE0080108), Natura 2000-Standard Data Form (viroksi)(englanniksi)
Päivänkierto

| Päivänkierto |
| --- | --- |

Nimi:  Päivänkierto
Tekijä:  Ossi Somma, Pertti Mäkinen ja Reijo Paavilainen
Valmistumisvuosi:  1990
Taiteenlaji:  veistos
Sijainti:  Satakunnan keskussairaalan edusta
Paikkakunta:  Pori
Koordinaatit:  61.4733488°N, 21.7812566°E
Päivänkierto on ARS Sata -taiteilijaryhmän suunnittelema ulkoveistos. Päivänkierto-veistos on paljastettu 27.6.1990 ja se sijaitsee Porin keskussairaalan etupihalla. Veistos on punaista graniittia. Lisäksi siihen on suunniteltu johdettavaksi vesi, joka pulppuaa veistoksen keskiosassa olevasta allasmuodosta. Materiaalinsa sekä pyöreän muotonsa takia veistoksen koettiin istuvan sairaalan työympäristöön.
Veistoskilpailu

Porin kaupunki halusi lahjoittaa Satakunnan keskussairaalan 25-vuotisjuhlan kunniaksi vuonna 1990 julkisen veistoksen sairaalan piha-alueelle. Lahjoituksen johdosta Satakunnan keskussairaalan kuntainliitto järjesti kutsukilpailun, johon kutsuttiin taiteilija Ernst Mether-Bergström, kuvanveistäjä Heikki W.Virolainen sekä työryhmänä kuvanveistäjät Pertti Mäkinen, Reijo Paavilainen ja Ossi Somma.
Kilpailussa noudatettiin Suomen Taiteilijaseuran kilpailusääntöjä sekä erillisiä, kilpailukohtaisia määräyksiä. Veistoskilpailuun jätettiin viisi ehdotusta ja niiden luonnokset olivat esillä Porin kaupunginkirjaston aikuisten lainausosastolla. Ernst Mether-Bergström ja Heikki W.Virolainen osallistuivat kutsukilpailuun yhdellä ehdotuksella. Työryhmällä Somma-Mäkinen-Paavilainen oli tarjolla kolme ehdotusta.
Veistoskilpailun palkintolautakuntaan kuuluivat Porin kaupungin nimeäminä edustajina taidemuseonjohtaja Marketta Seppälä, kaupunginjohtaja Martti Sinisalmi, kutsuttujen taiteilijoiden nimeäminä kuvanveistäjäjäseninä Anneli Sipiläinen ja Ukri Merikanto sekä Satakunnan keskussairaalan kuntainliiton hallituksen nimeäminä jäseninä koulunjohtaja Hannu Orpo sekä professori Veijo Martikainen. Lautakunnan sihteerinä toimi keskussairaalan hallintojohtaja Jukka Määttä.
Veistoskilpailu > Kilpailun tulokset

Veistoskilpailun voitti kuvanveistäjien kuudella äänellä muiden jäsenten viittä ääntä vastaan Mether-Bergström teräksisellä veistoksellaan Puu, joka olisi toteutuessaan ollut viisi metriä korkea ja 2500 kilogrammaa painava veistos. Kyseinen veistos sai palkintolautakunnalta kiitosta erityisesti veistoksellisesta moni-ilmeisyydestä sekä kyvystä käyttää hienovaraisesti hyväkseen ympäröivää arkkitehtuuria.
Puu-veistoksen vaatimat kustannukset olivat kuitenkin Porin kaupungille liikaa, sillä kaupungilla oli alustavasti ollut vuoden 1990 budjetissa varattuna 250 000 markkaa veistoksen kustannuksiin. Mether-Bergströmin veistoksen kustannusarvio oli halvemman, säänkestävästä teräksestä toteutettavan vaihtoehdon mukaisesti 300 000 markkaa ja ruostumattomasta teräksestä valmistettuna 500 000 markkaa.
Kustannussyiden vuoksi lahjoitettavaksi veistokseksi valittiin Somman, Mäkisen ja Paavilaisen veistos Päivänkierto, jonka oli arvioitu maksavan 200 000 markkaa taiteilijapalkkioineen. Päivänkierto-veistos sai äänensä raadin muilta jäseniltä. Kyseinen veistos keräsi kiitosta erityisesti luonnollisesta materiaalivalinnastaan, joka koettiin kilpailualueelle sopivana.
Veistoskilpailu > Veistoksen paljastus

Graniittiveistos Päivänkierto luovutettiin Satakunnan keskussairaalan kuntainliiton 25-vuoisjuhlan yhteydessä 27.6.1990. Taideteos oli Porin kaupungin tunnustus kuntainliiton 25 vuotta kestäneelle merkittävälle työlle Porissa. Veistos sijoitettiin keskussairaalan etupihalle. Kuntainliitto oli aloittanut toimintansa vuoden 1965 heinäkuun ensimmäisenä päivänä. Vuosi 1990 jäi kuitenkin keskussairaalan kuntainliitolle viimeiseksi, sillä sen tilalle perustettiin seuraavan vuoden alussa sairaanhoitopiirin kuntainliitto.
Veistoksen vastaanottopuheen piti Satakunnan keskussairaalan kuntainliiton liittovaltuuston puheenjohtaja Paavo Myllyniemi. Airueina toimivat Raili Lehtilä ja Marjatta Leino. Kaupunginvaltuuston puheenjohtaja Mikko Elo kertoi veistoksen paljastus- ja luovutustilaisuudessa taideteoksen syntyhistoriasta. Hänen mukaansa veistoksen teettämisestä oli keskusteltu ensimmäisen kerran jo kuntainliiton 20-vuotisjuhlan yhteydessä, mutta kaupunginhallitus oli tuolloin halunnut siirtää hanketta viidellä vuodella eteenpäin. Nyt paljastettu veistos oli tullut kilpailussa toiseksi, mutta se oli valittu kustannussyistä lahjoitettavaksi. .
Veistoksen paljastustilaisuudessa musiikista vastasi Porin Työväen Soittokunta. Mirja Iltanen lausui veistokseen sopivan runon. Paljastustilaisuuden jälkeen kutsuvieraille tarjottiin juhlalounas. Kaupungeilla on yleisesti ollut tapana lahjoittaa taideteoksia merkittäville työnanatajilleen. Porin keskussasairaala työllisti vuonna 1990 yli 1 200 työntekijää.
Teoksen tekijät

Paavo Myllyniemi piti kaupungin veistoslahjoitusta merkittävänä kulttuuritekona, joka piristäisi sairaalaympäristöä. Teoksen työryhmä oli kerännyt mainetta Suomen eri puolilta. ARS Sata-taiteilijaryhmän jäsenten Ossi Somman, Pertti Mäkisen ja Reijo Paavilaisen aikaansaannoksia olivat mm. merimuistomerkki Oulussa sekä Raivaajapatsas Lapualla. Työryhmä oli saanut myös vuonna 1990 järjestetyssä Ateneumin juhlamitalin suunnittelukilpailussa ensimmäisen ja toisen palkinnon.
Radcliffe

Radcliffe on muun muassa seuraavien henkilöiden sukunimi:
Alfred Radcliffe-Brown (1881–1955), brittiläinen sosiaaliantropologi
Ann Radcliffe (1764–1823), brittiläinen kirjailija
Daniel Radcliffe (s. 1989), brittiläinen näyttelijä
Janet Radcliffe  Richards (s. 1944), brittiläinen filosofi
Paula Radcliffe (s. 1973), brittiläinen kestävyysjuoksija
Radisson Blu Sky

| Radisson Blu Sky> Tiedot |
| --- | --- |
Koordinaatit:  59°26′00.4″N, 024°45′30.6″E
Rakennettu:  1999-2001
Avajaiset:  2001
Tila:  valmis
Yritykset
Arkkitehti:  Vilen Künnapu Ain Padrik Kari Mökkälä
Tekniset tiedot
Kerroksia:  25
Kerrospinta-ala:  28 000 m²
Korkeus
Kattokorkeus:  104 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Radisson Blu Sky oli kansainväliseen Radisson Hotels & Resorts -ketjuun kuuluva neljän tähden hotelli Tallinnassa. Hotellissa on 25 kerrosta, ja se on 104,8 metrin korkuinen. Hotelli rakennettiin vuosina 1999–2001 arkkitehtien Vilen Künnapun, Ain Padrikin and Kari Mökkälän piirustusten mukaan. Radisson Blu Sky hotelli lopetti toimintansa marraskuussa 2020 ja sen tilalle avattiin 1.5.2022 Radisson Collection Hotel Tallinn.
Aiheesta muualla

Radisson Blu Skyn viralliset sivut
Padirac

| Padirac |
| --- | --- |
 Gouffre de Padirac
 Padirac
 Koordinaatit: 44°50′33″N, 1°45′15″E 
Valtio:  Ranska
Alue:  Oksitania
Departementti:  Lot
Arrondissementti:  Gourdon
Pinta-ala:  
 – Kokonaispinta-ala:  8,9 km²
Väkiluku (2021):  174 
 – Väestötiheys:  19 as./km²
Kunnan numero:  46213
 
 Kunnan kotisivut 
Infobox OKVirheellinen NIMI-arvo: 
Padirac on kunta Lounais-Ranskassa Lotin departementissa Oksitanian alueella. Se sijaitsee noin 43 kilometriä Gourdonin kaupungista itään.
Gouffre de Padirac
Kunta on Parc Naturel Régional des Causses du Quercy -luonnonpuiston pohjoisosassa. Kunnan suosituin nähtävyys on Gouffre de Padirac, jossa käy vuosittain yli puoli miljoonaa vierailijaa. Se on kalkkikiveen ajan myötä muotoutunut 103 metriä syvä luonnollinen onkalo, ja siihen liittyy maanalaisten vesivirtojen verkosto. Onkalon ja luolaston tutkimisen aloitti speleologi Édouard-Alfred Martel, joka onnistui laskeutumaan onkaloon ryhmineen vuonna 1889. Martelilla oli visio tehdä paikasta yleisönähtävyys, ja hän onnistui keräämään hankkeelle rahoituksen. Viralliset avajaiset pidettiin 10. huhtikuuta 1899.
Aiheesta muualla

Kuvia tai muita tiedostoja aiheesta Padirac Wikimedia Commonsissa
Overbetuwe

| Overbetuwe |
| --- | --- |
 lippu:  vaakuna

 Koordinaatit: 51°52′N, 5°51′E 
Valtio:  Alankomaat
Provinssi:  Gelderland
Hallinto:  
 – Asutustyyppi:  Kunta
 – Pormestari:  Liesbeth Tuijnman
Pinta-ala:  
 – Kokonaispinta-ala:  115.18 km²
 – Maa:  109.59 km²
 – Josta vettä:  5.59 km² 
Väkiluku (1.2.2008):  44 287
 – Väestötiheys:  404 as./km²
Aikavyöhyke:  UTC+1
 – Kesäaika:  UTC+2
Postinumero:  6660-6662, 6665-6666, 6668, 6670-6678
 
 www.overbetuwe.nl 
Infobox OKVirheellinen NIMI-arvo: 
Overbetuwe on kunta Alankomaissa, Gelderlandin provinssissa. Asukkaita kunnassa on 44 287 (1.2.2008) ja väestötiheys on 404/km². Kunnan pinta-ala on 115,18 neliökilometriä, josta vettä on 5,59 km². Overbetuwen pormestarina toimii Liesbeth Tuijnman. Overbetuwen keskuspaikka on Elst, jossa asukkaita on noin 20 000. Myös kunnantalo sijaitsee Elstissä.
Overbetuwen naapurikunnat ovat Renkum pohjoisessa, Arnhem koillisessa, Lingewaard idässä, Nijmegen kaakossa, Beuningen etelässä, Neder-Betuwe lännessä ja Wageningen luoteessa. Pohjoisessa kunta rajoittuu Reinjokeen ja etelässä Waaljokeen.
Nykyinen Overbetuwen kunta muodostui 1. tammikuuta 2001, kun Elst, Heteren ja Valburg yhdistyivät.
Kaupungin keskeisestä sijainnista Nijmegenin ja Arnhemin välillä johtuen monet Overbetuwen asukkaat kulkevat näissä kaupungeissa töissä. Kolme suurta moottoritietä, A50, A15 ja A325, kulkevat kunnan alueella. Overbetuwessa on kaksi rautatieasemaa.
Asutuskeskukset

Overbetuwen kunta muodostuu seuraavista osista (holl. kernen):
Andelst, Driel, Elst, Hemmen, Herveld, Heteren, Homoet, Loenen, Oosterhout (osittain), Randwijk, Slijk-Ewijk, Valburg ja Zetten.
Politiikka

Kunnan pormestari on Liesbeth Tuijnman. Overbetuwen kunnanvaltuuston koostumus vuoden 2006 vaalien jälkeen:
| Puolue | Paikat | Muutos vuodesta 2002 |
| --- | --- | --- |
| CDA | 7 | – |
| PvdA | 6 | +3 |
| Gemeentebelangen | 5 | – |
| D66 | 3 | –1 |
| VVD | 3 | – |
| GroenLinks | 2 | – |
| ChristenUnie | 1 | – |
| Yhteensä | 27 | +2 |
Aiheesta muualla

Kuvia tai muita tiedostoja aiheesta Overbetuwe Wikimedia Commonsissa
Virallinen kotisivu (hollanniksi)
Kartta Overbetuwen kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Kirkko Zettenissä.
Radisson

Radisson tarkoittaa seuraavia:
Pierre-Esprit Radisson (n. 1636–1710), ranskalainen tutkimusmatkailija ja turkiskauppias
Radisson Hotels & Resorts, kansainvälinen hotelliketju.
Paikkoja

Radisson on myös seuraavien maantieteellisten kohteiden nimi:
Radisson, kaupunki Wisconsinissa, Yhdysvalloissa
Radisson, kylä Wisconsinissa, Yhdysvalloissa
Radissonin vaalipiiri, hallintoalue Manitobassa, Kanadassa
Radisson, kylä Québecissä, Kanadassa
Radissonin metroasema, rautatieliikennepaikka Montrealissa, Québecissä, Kanadassa
Radissonin eli La Grande Rivièren lentoasema, lentoliikennepaikka Québecissä, Kanadassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Radisson”, voi hakea sivunnimihaulla, laajalla sivunnimihaulla tai tekstihaulla.
Overexposed

| Overexposed Maroon 5 |
| --- | --- | --- |

Studioalbumin tiedot
 Äänitetty : 2011–2012
 Studio : Conway Recording Studios (Los Angeles, Yhdysvallat)
 Julkaistu: 20. kesäkuuta 2012
 Formaatti: CD, vinyyli, digitaalinen lataus, suoratoisto
 Tuottaja(t): Benny Blanco, DJ Kyriakides, Sam Farrar, Shawn Kang, Adam Levine, Maroon 5, Max Martin, MdL, Noah ”Mailbox” Passovoy, Matthew Rappold, RobopopJR Rotem, Shellback, Sam Spiegel, Ryan Tedder, James Valentine, Brian West, Noel Zancanella
 Tyylilaji: poprock, pop
 Kesto: 42.10
 Levy-yhtiö: A&M Octone Records
Listasijoitukset
  Billboard 200: 2.  Britannian albumilista: 2.  Suomen virallinen lista: 28.
Maroon 5:n muut julkaisut
| Hands All Over 2010 | Overexposed 2012 | V 2015 |
Singlet albumilta Overexposed
 ”Payphone” Julkaistu: 16. huhtikuuta 2012  ”One More Night” Julkaistu: 18. kesäkuuta 2012  ”Daylight” Julkaistu: 8. marraskuuta 2012  ”Love Somebody” Julkaistu: 14. toukokuuta 2013
Overexposed on yhdysvaltalaisen popyhtye Maroon 5:n neljäs studioalbumi, joka julkaistiin kesäkuussa 2012. Albumi ylsi kotimaassaan Yhdysvaltain Billboard 200-listan toiselle sijalle. Overexposedilta julkaistiin singlenä kappaleet ”Payphone”, ”One More Night”, ”Daylight” ja ”Love Somebody”.
Albumi oli noin 2,2 miljoonalla myydyllä kopiolla vuoden 2012 maailmanlaajuisesti 11. myydyin albumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | One More Night | Adam Levine, Shellback, Savan Kotecha, Max Martin | M. Martin, Shellback | 3.39 |  |  |  |  |  |
| 2. | Payphone (mukana Wiz Khalifa) | Levine, Benny Blanco, Ammar Malik, Dan Omelio, Shellback, Wiz Khalifa | Blanco, Shellback, Robopop | 3.51 |  |  |  |  |  |
| 3. | Daylight | Levine, M. Martin, Sam Martin, Mason Levy | Levine, MdL, M. Martin | 3.45 |  |  |  |  |  |
| 4. | Lucky Strike | Levine, Ryan Tedder, Noel Zancanella | Tedder, Zancanella | 3.05 |  |  |  |  |  |
| 5. | The Man Who Never Lied | Levine, Brian ”Sweetwesty” West, Marius Moga | Noah ”Mailbox” Passovoy, Levine, West | 3.25 |  |  |  |  |  |
| 6. | Love Somebody | Levine, Tedder, Zancanella, Nathaniel Motte | Tedder, Zancanella | 3.49 |  |  |  |  |  |
| 7. | Ladykiller | James Valentine, Mickey Madden, Levine | Passovoy, Valentine, Sam Farrar | 2.44 |  |  |  |  |  |
| 8. | Fortune Teller | Valentine, Madden, Levine | Passovoy, Valentine, Farrar | 3.23 |  |  |  |  |  |
| 9. | Sad | Levine, Valentine | Passovoy, Levine, Valentine | 3.14 |  |  |  |  |  |
| 10. | Tickets | Valentine, Madden, Levine | Passovoy, Farrar | 3.29 |  |  |  |  |  |
| 11. | Doin’ Dirt | Levine, Shellback | Shellback | 3.31 |  |  |  |  |  |
| 12. | Beautiful Goodbye | Levine, Levin, Malik | Blanco, D.J. Kyriakides, Matthew Rappold | 4.15 |  |  |  |  |  |
|  |  |  |  | 42.10 |  |  |  |  |  |
Kokoonpano

Adam Levine – laulu, rytmikitara
James Valentine – kitara, taustalaulu, koskettimet
Mickey Madden – basso
Matt Flynn – rummut, lyömäsoittimet
PJ Morton – koskettimet, syntetisaattori, taustalaulu
Listasijoitukset

| Lista | Paras sijoitus | Viikkoja listalla |
| --- | --- | --- |
|  Australian ARIA-albumilista | 4. | 31 |
|  Itävallan Ö3-albumilista | 7. | 14 |
|  Belgian Ultratop-albumilista | 18. | 10 |
|  Tanskan Hitlisten-albumilista | 4. | 17 |
|  Alankomaiden MegaCharts-albumilista | 3. | 21 |
|  Suomen virallinen lista | 29. | 10 |
|  Ranskan SNEP-albumilista | 5. | 61 |
|  Saksan GfK-albumilista | 4. | 6 |
|  Irlannin IRMA-albumilista | 3. | 36 |
|  Italian FIMI-albumilista | 3. | 28 |
|  Uuden-Seelannin RIANZ-albumilista | 3. | 29 |
|  VG-lista (Norja) | 6. | 16 |
|  Portugalin AFP-albumilista | 5. | 7 |
|  Espanjan Promusicae-albumilista | 5. | 31 |
|  Sverigetopplistan (Ruotsi) | 33. | 2 |
|  Sveitsin Hitparade-albumilista | 7. | 27 |
|  Britannian albumilista | 2. | 39 |
|  Yhdysvaltain Billboard 200 -albumilista | 2. | 66 |
Lähde:
Pierre Jallow

| Pierre Jallow> Henkilötiedot |
| --- | --- |
Koko nimi:  Pierre Jallow
Syntynyt: 8. elokuuta 1979 (ikä 45) Gambia
Kansalaisuus:   Gambia    Suomi
Koripalloilija
Pelipaikka:  Iso laitahyökkääjä / Sentteri
Pituus:  203 cm
Paino:  102 kg
Pelaajaura
Seurajoukkueet
    2006 2006–2007 2007–2008 2009–2010 2010 2011 2012–2015 2015 2016–:       Kouvot  BC Kalev/Rapla  Namika Lahti  Team Uusimaa  Korikobrat  Keravan Energia Team  Järvenpään Koripalloseura  Loimaan Korikonkarit  Järvenpään Koripalloseura
Pierre Jallow (s. 8. elokuuta 1979 Gambia) on gambialais-suomalainen koripalloilija.
Jallow syntyi Gambiassa ja harrasti nuorena lentopalloa, mikä auttoi häntä kehittämään ponnistusvoimaansa. Koripallon Jallow aloitti vasta yli 20-vuotiaana. Hän pelasi uransa alussa Yhdysvalloissa, Australiassa, Englannissa ja Skotlannissa. Tammikuussa 2006 Jallow siirtyi Suomeen, Korisliigassa pelanneeseen Kouvoihin. Kaudella 2006–2007 hän edusti Viron pääsarjan BC Kalev/Raplaa ja kaudella 2007–2008 Korisliigaseura Namika Lahtea.
Kaudesta 2009–2010 lähtien Jallow edusti toiseksi korkeimmalla sarjatasolla Korikobria, Team Uusimaata, Keravan Energia Teamia ja Järvenpään Koripalloseuraa. Kaudella 2014–2015 35-vuotias Jallow pelasi JKS:ssa uransa parhaan I-divisioonakauden, ja lisäksi hän sai Suomen kansalaisuuden alkuvuodesta 2015, mikä herätti kiinnostusta Jallow'ta kohtaan. Hän neuvotteli Korisliigaseurojen kanssa ennen siirtoajan umpeutumista. Lopulta hän päätyi loukkaantumisista kärsineen Loimaan joukkueeseen, joka saavutti kyseisellä kaudella SM-hopeaa.
Jallow palasi JKS:aan kaudeksi 2016–2017.
Marraskuussa 2013 uutisoitiin Nokialla pelatussa ottelussa katsomosta huudellun Jallow'lle rasistisesti.
Saavutuksia

SM-hopeaa 2015
Aiheesta muualla

Pierre Jallow basketball profile eurobasket.com (englanniksi)
Palatino

Palatino voi tarkoittaa
Palatium (ital. Palatino), kukkula Roomassa
Palatino, kirjaintyyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palatino”, voi hakea sivunnimihaulla, laajalla sivunnimihaulla tai tekstihaulla.
Radansuu

Radansuu on Iitin kunnan rekisterikylä, johon kuuluu Radansuun, Harjunkorven, Haravakylän ja Myllytöyryn kylät sekä asuinalueet. Se sijaitsee Iitin kuntakeskuksen Kausalan ja Iitin kirkonkylän välissä, Urajärven ja Kirkkojärven rannalla. Niinimäki rajautuu pohjoisessa Iitin kirkonkylään, lännessä Kauramaahan, etelässä Kausalaan ja Niinimäkeen sekä idässä, Urajärven kaakkoisrannalla Lyöttilään. Radansuu on pääosin maaseutumaista aluetta, jossa on jonkin verran maataloutta. Kausalan taajama ulottuu myös Radansuun alueelle: esimerkiksi Haravakylän ja Myllytöyryn asuinalueet sekä Itä-Myllytöyryn teollisuusalue sijaitsevat Radansuun kylän puolella, mutta ovat osa Kausalan taajamaa.
Radansuun alueella sijaitsee Radansuun kyläkauppa, Urajärven uimaranta, Iitti Golf -golfkenttä, Hotelli Lomakivi, Ravintola Kurjenmiekka, Iitin terveysasema, Kausalan vesitorni ja Haltonin tehdas sekä muuta teollisuutta. Valtatie 12 kulkee Radansuun eteläosan, Myllytöyryn läpi, ja Radansuun kylältä pääsee Kausalaan Seututietä 362 eli Iitintietä pitkin.
Perniön kirkonkylä

| Perniön kirkonkylä |
| --- | --- |
 Perniön kirkonkylä
 Koordinaatit: 60°12′11.1″N, 23°07′36.4″E 
Valtio:  Suomi
Maakunta:  Varsinais-Suomi
Kunta:  Salo
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  5,69 km²
Väkiluku (2016):  2 401
 – Väestötiheys:  422,2 as./km²
Infobox OKVirheellinen NIMI-arvo: 
Perniön kirkonkylä on taajama Salon kaupungissa Varsinais-Suomessa. Kirkonkylä oli Perniön kunnan keskustaajama. Vuonna 2016 taajamassa asui 2 401 henkilöä.
Perniön kirkonkylällä sijaitsee valtaosa Perniön palveluista. Siellä on muun muassa terveyskeskus, Perniön lukio, Perniön yhteiskoulu ja useita kauppoja.
Parvinystynuppi

| Parvinystynuppi> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Gentianales
Heimo::  Matarakasvit Rubiaceae
Suku::  Nystynupit Psydrax
Laji::  parviflora
Kaksiosainen nimi
 Psydrax parviflora  (Afzel.) Bridson 
Katso myös
   Parvinystynuppi Wikispeciesissä   Parvinystynuppi Commonsissa 
Infobox OKNimi-testi OKIUCN-testi OK: 
Parvinystynuppi (Psydrax parviflora) on matarakasvien (Rubiaceae) heimoon, nystynuppien (Psydrax) sukuun kuuluva kasvilaji. Parvinystynupin ulkonäkö vaihtelee suuresti; se voi olla ainavihanta, piikkinen ja noin kaksi metriä korkeaksi kasvava pensas tai korkeimmillaan jopa 27 metriä korkeaksi kasvava puu. Parvinystynupin hedelmät ovat 5–8 mm pitkiä, 8–14 mm leveitä, pehmeitä ja mustia. Hedelmät ovat kaksilohkoisia ja lohkot ovat toisistaan lähes erilliset. Kussakin hedelmässä on yksi tai kaksi siementä.
Parvinystynuppi kasvaa kosteissa alankometsissä sekä vuoristosademetsissä merenpinnan tasosta 2800 metrin korkeuteen asti. Lajia tavataan trooppisessa Afrikassa Senegalista itään Sudaniin ja Etiopiaan sekä etelässä Angolaan, Sambiaan, Zimbabween ja Mosambikiin ulottuvalla alueella.
Parvinystynupin hedelmät ovat syötäviä sellaisenaan ja ne ovat suosittua metsän läpi kuljettaessa matkan varrelta poimittavaa ruokaa. Hedelmiä on myös käytetty perinteisessä lääkinnässä yskän sekä vilustumisten hoitoon. Lajin juuria on myös keitetty eläinten lihan ja luiden kanssa suolistomatojen häätöön sekä yleisten vartalon kipujen hoitoon. Parvinystynupin puuainesta käytetään paikallisesti myös puutavarana, polttopuuna sekä puuhiilen valmistukseen.
Aiheesta muualla

Laji.fi: Parvinystynuppi (Psydrax parviflora)
JSTOR Global Plants: Psydrax parviflora (englanniksi)
Global Biodiversity Information Facility (GBIF): Psydrax parviflora (englanniksi)
Radan isoakselin puolikas

Isoakselin puolikas on merkitty kuvaan a:lla.
Isoakselin puolikas on ellipsin pisimmän halkaisijan puolikas. Tätä rataelementtiä käytetään tyypillisesti kuvaamaan ellipsiradalla kiertävän kappaleen etäisyyttä keskuskappaleesta, joka sijaitsee ellipsin yhdessä polttopisteessä.
Isoakselin puolikasta nimitetään usein "keskietäisyydeksi". Nimitys on siinä mielessä perusteltu, että isoakselin puolikas on kappaleen suurimman ja pienimmän etäisyyden keskiarvo. Etäisyyden keskiarvo voidaan kuitenkin laskea monella tavalla. Esimerkiksi etäisyyden keskiarvo ajan suhteen on suurempi, sillä ollessaan kauempana keskuskappaleesta kappale kiertää hitaammin, jolloin aikaa kuluu enemmän.
Perniön Urheilijat

Perniön Urheilijat on Salon Perniössä toimiva vuonna 1940 perustettu urheiluseura. Seuran lajeihin kuuluvat hiihto, jalkapallo, koripallo, lentopallo ja yleisurheilu. Seura on keskittynyt pääasiassa junioritoimintaan. Menestystä seuralle on tullut parhaimmillaan nuorten SM-mitalien muodossa hiihdossa ja yleisurheilussa.
Koripallossa miesten edustusjoukkue pelaa kaudella 2020–2021 miesten I-divisioona B:ssä. Seuralle tarjottiin kaudelle 2015-2016 kaudelle paikkaa ylemmältä sarjatasolta, mutta se kieltäytyi mm. kustannussyistä.
Aiheesta muualla

Seuran kotisivut (Arkistoitu – Internet Archive)
Radanrakentajien hautausmaa

Wikisanakirjassa on tähän liittyvä sananselitys: .
Radanrakentajille perustettuja hautausmaita on useissa Suomen kaupungeissa, muun muassa:
Rautatienrakentajien hautausmaa, Hyvinkää
Radanrakentajien hautausmaa, Lahti
Radanrakentajien kalmisto, Kärkölä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Radanrakentajien hautausmaa”, voi hakea sivunnimihaulla, laajalla sivunnimihaulla tai tekstihaulla.